Vorarlberg

Il Vorarlberg al è il stât federât austriac (tod. Bundesland) che al si cjate plui a Jevât. La so capitâl (tod. Landeshauptstadt) e je Bregenz (26.700 ab. ce.). Al confine a Jevât cun il Tirol, a sud cu la Svuizare (Cjanton Grisons e Cjanton St. Gallen), a Bonât cun il Liechtenstein e a nord cu la Gjermanie (Baviere). 
 Gjeografie 
Il Vorarlberg al à un grum di monts; la plui alte e je la Piz Buin (3312 m).
 Storie 
 500 p. di C. - Il teritori dal Vorarlberg al è abitât dai Brigians, une tribù celtiche.
 15 – I romans a invadin la regjon.
 260 – I Alemans a tachin a fâ incursions sul teritori; par il 450 a si son insediâts definitivamentri.
 XIII secul – I conts di Monfort a son i signôrs di Bregenz, Bludenz e Feldkirch.
 XIV secul-XV secul – I Asburcs a deventin pôc par volte i parons dale regjon.
 1806-1814 – Par alcuns agns sot la Baviere. 
 1919 – Daspò la proclamazion dale Republiche de Austrie, il Vorarlberg al vote par decidi une eventuâl anesion ae Svuizare: l'80% dale popolazion al vote sì, ma il parlament svuizar nol vul comprometi i ecuilibris tra lenghis e religjons tal stât cun le anesion di un cjanton di lenghe todescje e catolic; la regjon e finis cun il restâ cun le Austrie.
 1938-1945 – Daspò la anesion ae Gjermanie naziste il Vorarlberg al ven inserit tal distret Tirol-Vorarlberg.
 Tal 1999 e tal 2005 fuartis aluvions a an causât une vore di dans intal stât.
 Economie 
Il Vorarlberg al è un dai stâts federai dale Austrie plui svilupâts dal pont di viste dal setôr industriâl: un grum di innomenâts stabiliments industriai a si cjatin aì. Il plui di chescj stabiliments a si ocupe tal cjamp dale mecaniche di precision e dale eletroniche. Une vore important al è ancje il turisim (localitâts innomenadis a son la val Montafon, la Kleinwalsertal e il Bregenzerwald).
 Organizazion aministrative 
Il Vorarlberg al è dividût in 4 distrets (tod. Bezirke):
DistretsTargheBludenz  BZBregenz  BDornbirn  DOFeldkirch  FK
 Situazion politiche 
Dal 1997 il governadôr (tod. Landeshauptmann) dal Tirol al è Herbert Sausgruber, dal ÖVP (Österreichische Volkspartei, voltât “Partît popolar austriac”).
 Dialets 
Tal Vorarlberg e ven favelade une varietât alemaniche, che e je influenzade dalis varietâts dai paîs confinants.

Categorie:Vorarlberg